
СТАТУТ 
НА  XIV – ти РЕГИОНАЛЕН КОНКУРС ЗА ТРАДИЦИОННА ВЕЛИКДЕНСКА ТРАПЕЗА „ЧЕРВЕН, ЧЕРВЕН ВЕЛИКДЕН” С. ИЗВОР 2026
/13 април 2026 г. - с.Извор, общ.Радомир/
ОРГАНИЗАТОРИ:
НАРОДНО ЧИТАЛИЩЕ „ОТЕЦ ПАИСИЙ-1927” 
ОБЩИНА РАДОМИР, КМЕТСТВО ИЗВОР
I. ОБЩИ ПОЛОЖЕНИЯ
Началото на Регионалния конкурс за традиционна великденска трапеза „Червен, червен Великден” в с. Извор е през 2010 год. по инициатива на Настоятелството на НЧ „Отец Паисий-1927” с. Извор.
Конкурсът има състезателен характер и се провежда ежегодно по време на Великденските празници. 

II. ЦЕЛИ НА КОНКУРСА :
· Съхраняване и популяризиране на богатата традициона обредност и кулинарните умения на българката, свързани с най-светлия християнски празник Воскресение Христово;
· Представяне традиционните великденски гозби и възможност за показност чрез участие на хора от местните общности, от региона и страната;
· Активизиране приемствеността на младото поколение и участието в приготвянето на традиционните храни, обреди и традиции;
· Утвърждаване на конкурса, като значимо събитие в културния календар на общината и в национален мащаб; 
· Възможност за развитие на културен туризъм; 
· С участието си в конкурса младите хора да се докосната до традицията и наследените кулинарни умения да се предадат на следващите поколения;
· Чрез уменията на бабите да се предизвика в младите хора интерес и желание към приготвянето на великденска празнична трапеза. 


III. ОРГАНИЗАТОРИ:
Община Радомир, Кметство и НЧ „Отец Паисий-1927” с. Извор.

IV. УСЛОВИЯ ЗА УЧАСТИЕ:
В конкурса участват колективи, представящи традиционни великденски гозби, които се оценяват от професионално жури. Участващите в конкурса могат да представят на сцената  и автентичен фолклор, който не участва в конкурсната програма. Журито оценява само традиционните великденски ястия. Няма  възрастови ограничения.

V. УЧАСТНИЦИ:
· Читалища и други организации.
· Индивидуални изпълнители.
· Певчески групи.
· Танцови състави.
· Ансамбли 
VI. РЕД НА ПРОВЕЖДАНЕ:
	Конкурсът се провежда в рамките на един ден. Участниците ще бъдат оценявани от жури, съставено от специалисти. Участниците в конкурса за традиционна трапеза получават грамоти и предметни награди за всеки един участник, а най-добре представилите се колективи диплом, парични награди и плакети. 

VII. РЪКОВОДСТВО И ФИНАНСИРАНЕ:
	Ръководството се осъществява от Организационен комитет с председател Кмета на Община Радомир. Организационният комитет работи по определен план и изготвя Указание за регламента и условията на провеждането му.
Конкурсът се реализира със средства осигурени от Община Радомир, НЧ „Отец Паисий-1927” с. Извор, дарители и спомоществователи.

VIII. ЗАКЛЮЧИТЕЛНИ РАЗПОРЕДБИ:
· Организаторите на конкурса си запазват правото да използват заснетите материали от деня на конкурса за свои цели.
· Организаторите запазват правото си да правят промени в статута за настоящото и следващи издания на фестивала.


ОРГАНИЗАЦИОНЕН КОМИТЕТ

